কাকার মেয়ের সঙ্গে লিভ ইন, পোড়া’ স্যুটকেসের মধ্যে উদ্ধার তরুণীর দগ্ধ দেহ

নয়াদিল্লি : ফের দিল্লির (Delhi) বুকে হাড়হিম করা ঘটনা। লিভ ইনের (Live in) ঘটনায় নৃশংসভাবে (Murder) খুন প্রেমিকা। মৃতার নাম শিল্পা পান্ডে (Shilpa Pande)। দিল্লির গাজিপুরের (Gajipur) একটি পরিত্যক্ত এলাকায় একটি পোড়া স্যুটকেসের (Burnt suitcase) মধ্যে থেকে একটি দগ্ধ দেহ উদ্ধার হয়েছে।

পুলিশের প্রাথমিক অনুমান, খুন করার পর ওই স্যুটকেসের মধ্যে ঢুকিয়ে প্রমাণলোপাটের জন্য সেটিকে আগুন ধরিয়ে দেয় অভিযুক্ত। ‘পোড়া’ স্যুটকেসকে ধরেই তদন্ত এগোয় পুলিশ।

অভিযুক্তকে গ্রেফতার করা হয়েছে। ধৃতের নাম অমিত তিওয়ারি। পুলিশি জেরায় অভিযুক্ত জানিয়েছে, শিল্পা তার কাকার মেয়ে। তার সঙ্গেই সম্পর্কে জড়িয়ে পড়ে সে। অমিত পেশায় একজন ক্যাব চালক। দুজনে একসঙ্গেই থাকতেন। প্রথমে দুজনের মধ্যে সম্পর্ক ঠিক ছিল। কিন্তু শিল্পা সমাজে স্বীকৃতি দাবি করে বসেন। বিয়ে করার জন্য অমিতের উপর চাপ তৈরি করেন। এই নিয়ে দুজনের মধ্যে দূরত্ব তৈরি হচ্ছিল। একদিন মদ্যপ অবস্থায় ছিলেন তিনি।

আরও পড়ুন: ধর্মান্তরণ মামলায় বড়সড় রায় দিল সুপ্রিম কোর্ট

সেই সময় রাতে উত্তেজিত হয়ে শিল্পার গলা টিপে খুন করে সে। পরে সে নিজে স্বাভাবিক হতেই নিজের ভুলের কথা বুঝতে পারেন। কিন্তু ততক্ষণে যা হওয়ার ছিল তা হয়ে গেছে।

খুব ভয় পেয়ে প্রমাণলোপাটের জন্য শিল্পার দেহ একটি স্যুটকেসে ঢুকিয়ে সেটি আগুন জ্বালিয়ে দেন। সেই কাজে তাঁকে সাহায্য করে অমিতের এক বন্ধু। স্থানীয় একটি পরিত্যক্ত এলাকায় গিয়ে সেই স্যুটকেসটি ফেলে আসেন দুজনে। তার পর ডিজেল দিয়ে সেটিকে জ্বালিয়ে দিয়ে গা ঢাকা দেন।